L 93/80 Euroopa Liidu Teataja 9.4.2015 KOMISJONI RAKENDUSOTSUS (EL) 2015/570, 7. aprill 2015, millega kiidetakse heaks kavad uluksigadel esineva sigade Aafrika katku likvideerimiseks Eesti ja Läti teatavates piirkondades (teatavaks tehtud numbri C(2015) 2200 all) (Ainult eesti- ja lätikeelne tekst on autentsed) EUROOPA KOMISJON, võttes arvesse Euroopa Liidu toimimise lepingut, võttes arvesse nõukogu 27. juuni 2002. aasta direktiivi 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119JEMÜ seoses Tescheni haiguse ja sigade aafrika katkuga, (') eriti selle artiklit 16, ning arvestades järgmist: (1) Direktiiviga 2002/60JEÜ on sisse seatud liidu miinimummeetmed sigade Aafrika katku tõrjeks, sealhulgas meetmed, mida kohaldatakse siis, kui uluksigadel esineva sigade Aafrika katku kohta on saadud ametlik kinnitus. (2) — 2014. aastal kinnitasid Eesti ja Läti sigade Aafrika katku esinemist uluksigadel ning nad on rakendanud tauditõrje- meetmeid vastavalt direktiivile 2002/60/EÜ. Selleks et kehtestada asjakohased tõrjemeetmed ning takistada taudi levikut, koostati komisjoni rakendusotsuse 2014/709[/EL (?)) lisas liidu loetelu suure riskiga piirkondadest. Nimetatud otsuse lisa I, II ja III osas on loetletud need piirkonnad Eestis ja Lätis, kus tuleb rakendada tauditõrje- programme. (3) Epidemioloogilist olukorda arvesse võttes esitasid Eesti ja Läti kooskõlas direktiiviga 2002/60JEÜ komisjonile kavad sigade Aafrika katku likvideerimiseks vastavates asjaomastes piirkondades. (4) Komisjon kontrollis Eesti ja Läti esitatud kavasid ja leidis, et need on kooskõlas direktiiviga 2002/60/EÜ. (5) Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega, ON VASTU VÕTNUD KÄESOLEVA OTSUSE: Artikkel 1 Kiidetakse heaks Eesti 11. detsembril 2014 esitatud kava sigade Aafrika katku likvideerimiseks rakendusotsuse 2014/709JEL lisas nimetatud piirkondades. Artikkel 2 Kiidetakse heaks Läti 26. septembril 2014 esitatud kava sigade Aafrika katku likvideerimiseks rakendusotsuse 2014/709JEL lisas nimetatud piirkondades. Artikkel 3 Eesti ja Läti jõustavad artiklites 1 ja 2 osutatud kavade rakendamiseks vajalikud õigus- ja haldusnormid. (') EÜTL 192, 20.7.2002, lk 27. (?) Komisjoni rakendusotsus 2014/709/EL, 9. oktoober 2014, milles käsitletakse loomatervishoiualaseid tõrjemeetmeid seoses sigade Aafrika katkuga teatavates liikmesriikides ja tunnistatakse kehtetuks rakendusotsus 2014/178/EL (ELTL 295, 11.10.2014, lk 63).